Moment viral la Casa Albă. Joe Biden a „mușcat” un bebeluș îmbrăcat în pui la petrecerea de Halloween. Cum s-a costumat prima doamnă
Președintele SUA, Joe Biden, și prima doamnă, Jill Biden, au primit miercuri la Casa Albă un grup de copii, oferind dulciuri și cărți și sărbătorind astfel ultimul lor Halloween la reședința prezidențială. Punctul culminant al evenimentului, după reacțiile pe care le-a stârnit în mediul online, a fost momentul în care Joe Biden a „mușcat" un bebeluș îmbrăcat în pui. Președintele SUA i-a ronțăit în glumă un picioruș, iar micuțului părea să-i placă joaca, pentru că poate fi văzut chicotind. Jill și Joe Biden au primit aproape 8.000 de copii și pe părinții lor.